
Opšti uslovi pružanja i korišćenja usluga u javnoj mobilnoj komunikacionoj mreži Yettel 
d.o.o. 
(u daljem tekstu: Opšti uslovi) 


I UVODNE ODREDBE 


Član 1 - Predmet i primena 


Opštim uslovima utvrđuju se uslovi za korišćenje usluga Yettel d.o.o. Beograd (u daljem tekstu: Yettel) 
za fizička, pravna lica i preduzetnike (u daljem tekstu: korisnici). 

Opšti uslovi su obavezujući za Yettel i korisnike i primenjuju se na sve njihove ugovorne odnose, 
izuzev ako se ugovorom Yettel i korisnik ne dogovore drugačije. 

Delovi Opštih uslova čiji naslov ukazuje na posebnu grupu usluga ili posebnu grupu korisnika 
primeniće se samo na njih. 


Član 2 - Javnost, izmene i dopune Opštih uslova i cenovnika 


Yettel je dužan da Opšte uslove, cenovnik, kao i sve izmene istih učini javno dostupnim na svojoj 
Internet stranici Yettel.rs, Yettel.rs/sr/o-yettelu/o-nama/uslovi-koriscenja/cenovnici/. 


Yettel ima pravo i obavezu da Opšte uslove i cenovnik dopunjuje i menja radi usklađivanja s 
promenama zakona, drugih obavezujućih opštih akata, svoje poslovne politike i potreba korisnika. 
Yettel će o izmenama i dopunama Opštih uslova i cenovnika informisati korisnike preko navedene 
internet stranice, pri čemu će izmene i dopune biti obavezujuće za Yettel i korisnike mesec dana od 
njihovog objavljivanja na internet stranici. 

Član 3 - Hitni pozivi 


Svi korisnici imaju mogućnost da besplatno pozivaju brojeve službi za hitne intervencije u Republici 
Srbiji. 


Član 4 - Osnovni tipovi ugovora s korisnicima 
Korisnici mogu s Yettelom zaključiti: 


- postpejd (pretplatnički) ugovor (u daljem tekstu, korisnik usluga po ovom ugovoru: 
pretplatnik) 

- pripejd ugovor (u daljem tekstu, korisnik usluga po ovom ugovoru: pripejd korisnik) 

- ugovor o korišćenju bežičnog interneta (u daljem tekstu, korisnik usluga po ovom ugovoru: 
internet pretplatnik/korisnik). 


II POSTPEJD (PRETPLATNIČKI) UGOVOR 
Član 5 - Zaključenje 


Korisnik može s Yettelom da zaključi postpejd (u daljem tekstu: pretplatnički) ugovor. Pretplatnički 
ugovor može biti zaključen i kao ugovor na daljinu. 

Pretplatnički ugovor stupa na snagu nakon zaključenja i aktiviranja SIM kartice dodeljene i predate 
pretplatniku. Yettel je dužan da omogući aktiviranje SIM kartice za jedan radni dan od zaključenja 
ugovora. 


Prilikom zaključenja pretplatničkog ugovora, pretplatnik je dužan da se kod Yettela legitimiše, i to: 
z državljanin Republike Srbije sa ličnom kartom ili drugim zakonom priznatim 

identifikacionim dokumentom, strani državljani pasošem, a privremeno raseljena lica, lica 
koja imaju izbeglički status, kao i druga lica koja se nalaze u posebnom statusu na osnovu 
zakonom priznatog identifikacionog dokumenta; 
- pravna lica i preduzetnici potpunim izvodom iz registracije Agencije za privredne registre 
i depoom kartona s potpisima lica ovlašćenih za zastupanje. 
Legitimisanje se vrši na osnovu originalnih dokumenata. 


Radi zaštite pretplatnika a u slučaju da se pretplatniku dostavlja pretplatnička dokumentacija i/ili 
uređaj putem kurirske službe, pretplatnik je saglasan da se identifikacija pretplatnika potvrdi 
dodatnim identifikacionim dokumentom. 

Prilikom zaključenja pretplatničkog ugovora, pretplatnik bira tarifni paket. Naziv izabranog tarifnog 
paketa i njegov opis sadržan je u pretplatničkom ugovoru ili je priložen uz isti, što podrazumeva da 
je pretplatnik upoznat sa svim uslovima i da je prihvatio sve cene i uslove za njegovo korišćenje. 
Ukoliko pretplatnik zahteva zaključenje pretplatničkog ugovora za više brojeva ili ukoliko je strano 
lice, Yettel zadržava pravo da od njega zahteva odgovarajuće obezbeđenje plaćanja. 


Član 6 - Provera solventnosti 


Prilikom zaključenja ugovora s Yettelom, pretplatnik ovlašćuje Yettel da proveri podatke u vezi sa 
solventnošću pretplatnika. Ako je pretplatnik fizičko lice, isti daje posebnu saglasnost za proveru 
solventnosti, u kojoj je navedeno od koga se podaci o solventnosti pribavljaju. Ukoliko podaci do 
kojih dođe Yettel ukažu na verovatnu insolventnost pretplatnika ili na to da pretplatnik neuredno 
ispunjava obaveze prema Yettelu i/ili prema trećim licima, Yettel će ga o tome obavestiti. Yettel može 
tražiti dodatno obezbeđenje plaćanja i shodno tome će odlučiti o zaključenju ugovora, i o tome 
obavestiti pretplatnika. 


Član 7 - Plaćanje 


Pretplatnik je dužan da plati cenu za Yettelove usluge na osnovu računa koji će Yettel ispostavljati 
pretplatniku najmanje jednom mesečno. 

Račun za usluge pružene u prethodnom mesecu dospeva na plaćanje svakog 20. u mesecu, pri čemu 
je Yettel ovlašćen da na svaki dospeli neizmireni iznos pretplatniku zaračuna zakonsku zateznu 
kamatu, počev od prvog dana nakon dospeća računa. 


U slučaju da pretplatnik ne plati račun u navedenom roku, Yettel je ovlašćen da pretplatnički broj 
privremeno isključi u skladu sa čl. 37 Opštih uslova i obračuna zakonsku zateznu kamatu. 
Za ponovno uključenje broja naplaćuje se posebna naknada po važećem cenovniku. 


Račun koji Yettel ispostavlja sadrži iznos pretplate, naknadu za pružene usluge i iznos poreza na 
dodatu vrednost, kao i druge zakonom propisane obaveze. 

Za slučaj iz stava 3 ovog člana, pretplatnik koji ima opciju dopune računa, ovu opciju neće moći da 
realizuje niti da koristi već izvršene dopune do trenutka izmirenja dospelih obaveza. 

Račun se može platiti na šalterima pošte i banaka ili elektronski. Yettel neće naplaćivati naknadu u 
vezi s načinom plaćanja. 


Yettel ima pravo da ustupi pravo naplate Pretplatnikovog računa banci ili drugim pravnim ili fizičkim 
licima u skladu sa Zakonom o obligacionim odnosima. U slučaju prijema pisanog obaveštenja od 
strane Yettela, Pretplatnik će platiti iznos računa za pružene Usluge i naknade direktno bankama 
odnosno drugim pravnim ili fizičkim licima, u skladu sa datim obaveštenjem. Kako bi ovakvo 
ustupanje učinio mogućim, Yettel će biti ovlašćen da pruži neophodne podatke bankama odnosno 
drugim pravnim ili fizičkim licima. 


Član 8 - Izostanak računa 

Račun se izdaje poslednjeg dana u mesecu i pretplatniku se dostavlja na jedan od načina: 


1. putem pošte na adresu korisnika; 

2. u elektronskoj formi objavljivanjem na Yettel aplikaciji i/ili Yettel portalu svakog trećeg u 
mesecu; 

3. u elektronskoj formi objavljivanjem na Yettel biznis portalu najkasnije do sedmog dana u 
mesecu; 

4. putem elektronske pošte najkasnije do sedmog dana u mesecu; 

5. na drugi pogodan način uz prethodno obaveštenje pretplatnika. 


Yettel nije odgovoran ukoliko Pošta blagovremeno ne dostavi pretplatniku račun za pružene usluge i 
ukoliko pretplatnik nije ostvario uvid u račun u elektronskoj formi. 

Pretplatnik se obavezuje da odmah po isteku uobičajenog perioda za prijem mesečnog računa u 
papirnom ili elektronskom obliku, a najkasnije 12. dana u mesecu, obavesti Yettel o njegovom 
izostanku za prethodni mesec, zatraži obaveštenje o visini računa i/ili u poslovnici Yettela ili preko 
Kontakt centra (0639000) zatraži duplikat računa. 

U svakom slučaju, smatraće se da je pretplatnik upoznat sa svojim zaduženjima za prethodni mesec 
najkasnije 12. dana u mesecu, tj., da tog dana nastupaju posledice kao da je račun blagovremeno 
primio. 


Član 9 - Otkaz pretplatnika 


Pretplatnički odnos Yettela i pretplatnika može prestati na osnovu jednostranog pisanog otkaza 
pretplatnika, nakon isteka perioda ugovorne obaveze (ukoliko je takva obaveza bila ugovorena), uz 
poštovanje otkaznog roka od 15 dana, ukoliko drugačije nije ugovoreno pretplatničkim ugovorom. 
Pretplatnik je obavezan da izmiri sva svoja dugovanja nastala tokom pretplatničkog odnosa. 


Član 10 - Kupovina uređaja uz pretplatnički ugovor 


Pretplatnik ima mogućnost da prilikom zaključenja pretplatničkog ugovora ili tokom pretplatničkog 
odnosa, kupi uređaj iz Yettelove ponude po povlašćenim cenama iz važećeg cenovnika. 

Yettel ima pravo da uređaje iz svoje ponude posebno konfiguriše, podešava i testira za korišćenje u 
svojoj elektronskoj mreži. 

Zbog navedenog u prethodnom stavu, radi zaštite pretplatnika Yettel zadržava mogućnost i pravo 
da kodira (zaključa) uređaje tako da se mogu koristiti isključivo u njegovoj elektronskoj 
komunikacionoj mreži. 


Ukoliko odluči da iskoristi pogodnost iz stava 1 ovog člana, pretplatnik je dužan da Yettelu plati cenu 
za izabrani tip uređaja po važećem cenovniku za odabrani tarifni paket. 

Kupovinom uređaja na opisani način, pretplatnik postaje vlasnik uređaja i preuzima obavezu da 
ostane u pretplatničkom odnosu i koristi izabrani paket i kupljeni uređaj u Yettelovoj mreži tokom 
perioda navedenog u pretplatničkom ugovoru ili njegovom aneksu. 

Po isteku perioda za koji je pretplatnik prihvatio obavezu da ostane u pretplatničkom odnosu sa 
Yettelom, pretplatnik će nastaviti s korišćenjem usluga Yettela, kao po ugovoru na neodređeno 
vreme. 

Potpisom na pretplatničkom ugovoru ili njegovom aneksu prilikom preuzimanja kupljenog uređaja, 
pretplatnik potvrđuje da je primio uređaj u originalnom pakovanju. koje je pred korisnikom prvi put 
otvoreno, kao i da je uređaj uspešno aktiviran. 

U slučaju servisiranja mobilnog telefona tokom garantnog roka, Yettel će u roku od dva radna dana 
od prijema mobilnog telefona obezbediti pretplatniku zamenski mobilni telefon. 

Zamenski mobilni telefon iz prethodnog stava je mobilni telefon bilo koje klase raspoloživ na 
prodajnom mestu u kome je pretplatnik predao svoj mobilni telefon na servisiranje. 


Korisnik je dužan da nakon popravke vrati zamenski uređaj u istom stanju u kojem ga je preuzeo. 

Član 11 - Prevremeni raskid i izmena pretplatničkog ugovora 


Pretplatnik ima pravo da jednostrano raskine pretplatnički ugovor pre isteka perioda na koji je 
zaključen, uz obavezu da Yettelu isplati naknadu štete zbog prevremenog raskida ugovora. 


Naknada štete, za pretplatnika koji je pravno lice i svako drugo lice koje se ne smatra potrošačem u 
smislu Zakona o zaštiti potrošača, utvrđuje se u iznosu koji odgovara zbiru svih neizmirenih/dospelih 
dugovanja i preostalih mesečnih pretplata počev od raskida pretplatničkog ugovora do isteka 
inicijalno ugovorenog obaveznog trajanja pretplatničkog odnosa za izabrani tarifni paket. 


Naknada štete, za pretplatnika koji je fizičko lice-potrošač u smislu Zakona o zaštiti potrošača, 
utvrđuje se u iznosu: 
- koji odgovara zbiru svih neizmirenih/dospelih dugovanja i preostalih mesečnih pretplata 
počev od raskida pretplatničkog ugovora do isteka inicijalno ugovorenog obaveznog 
trajanja pretplatničkog odnosa za izabrani tarifni paket, ili 
- razlike između pune cene usluge i popusta/pogodnosti koje su ostvarene kroz ugovornu 
obavezu kao i pun iznos maloprodajne cene uređaja po cenovniku Yettel važećem u vreme 
zaključenja ugovora, ukoliko je pretplatnik fizičko lice uz uslugu kupio i uređaj, po izboru 
pretplatnika. 


Yettel ima pravo da jednostrano raskine pretplatnički ugovor pre isteka perioda na koji je zaključen, 
U slučaju da pretplatnik ne izvršava obaveze iz ugovora, uz obavezu pretplatnika da Yettelu isplati 
naknadu štetu zbog prevremenog raskida ugovora u smislu ovog člana. 


Naknada štete iz prethodnog stava utvrđuje se u iznosu koji odgovara zbiru svih 
neizmirenih/dospelih dugovanja i preostalih mesečnih pretplata počev od raskida pretplatničkog 
ugovora do isteka inicijalno ugovorenog obaveznog trajanja pretplatničkog odnosa za izabrani 
tarifni paket. 


Prevremeni raskid pretplatničkog ugovora u smislu ovog člana podrazumeva deaktivaciju SIM kartice 
i pretplatničkog broja. 


Pretplatnik ima pravo da u toku trajanja pretplatničkog ugovora podnese zahtev za izmenu 


ugovorenih uslova (promena tarifnog paketa, izmena vremena trajanja ugovora uključujući i prelazak 
na ugovor na neodređeno vreme i dr.). 


Yettel zadržava pravo da, za slučaj Izmena iz prethodnog stava, od pretplatnika potražuje naknadu 
za promenu uslova koju utvrđuje Yettel u svakom pojedinačnom slučaju. 


Član 12 - Ustupanje ugovora 


Pretplatnik može svoj broj ustupiti trećem licu uz prethodnu saglasnost Yettela, pod uslovom da je 
izmirio sve dospele obaveze prema Yettelu. 

Pretplatnik je obavezan da nakon ustupanja broja izmiri račun za usluge koje je koristio do dana 
ustupanja. 

Yettel će s novim pretplatnikom zaključiti novi pretplatnički ugovor. 


Član 13 - Sukcesija pretplatnika 
Yettel će omogućiti promenu korisnika broja u slučaju smrti pretplatnika i na pisani zahtev naslednika 


koji je podnet tokom 60 dana od smrti i s naslednikom zaključiti novi pretplatnički ugovor. 
Yettel će takođe zaključiti novi pretplatnički ugovor sa svakim pravnim sledbenikom preduzetnika ili 

pravnog lica koje je prestalo da postoji pod uslovima koji važe za ustupanje ugovora. 


U slučaju otvaranja stečaja ili likvidacije nad pretplatnikom pravnim licem, biće primenjeni važeći 
pravni propisi koji regulišu ovu oblast, kao i drugi važeći propisi Republike Srbije . 


III PRIPEJD UGOVOR 
Član 14 - Način zaključenja 


Korisnik može s Yettelom zaključiti pripejd ugovor kupovinom pripejd tarifnog paketa koji sadrži SIM 
karticu. 
Kupovinom pripejd tarifnog paketa korisnik prihvata primenu Opštih uslova. 


Član 15 - Mogućnost registracije 


Na pisani zahtev pripejd korisnika, uz priloženi važeći identifikacioni dokument, Yettel će registrovati 
njegove lične podatke, nakon čega će korisnik imati prava i obaveze kao pretplatnik i to pravo na 
zamenu izgubljene ili ukradene SIM kartice, dobijanje specifikacije saobraćaja, izjavljivanje 
reklamacije, ustupanje SIM kartice drugom korisniku, kao i druga prava za čije korišćenje je 
neophodna identifikacija korisnika. 


Član 16 - Način plaćanja 


Pripejd korisnik ima obavezu da u određenim vremenskim intervalima, dopunjava kredit za svoj broj. 
U suprotnom, Yettel ima pravo da privremeno isključi broj. 

Korisnici svih paketa koji ne izvrše pripejd dopunu u vremenskom intervalu određenom u opisu 
tarifnog paketa, gube kredit i deaktivira im se broj. 

U slučaju promena rokova dopuna Yettel će istu informaciju objaviti na sajtu 
Yettel.rs/sr/privatni/usluge/ostale-usluge/placanje-racuna/pripejd-dopune. 


IV UGOVOR O KORIŠĆENJU BEŽIČNOG INTERNETA 


Član 17 


Korisnik s Yettel može zaključiti ugovor o korišćenju bežičnog interneta. Ovaj ugovor korisnik može 
zaključiti: 

- u pisanom obliku (u daljem tekstu: internet pretplatnički ugovor) 

- kupovinom izabranog internet pripejd tarifnog paketa koji sadrži SIM karticu (u daljem 
tekstu: internet pripejd ugovor). 

Pretplatnik, pored modema, može kupiti i drugi uređaj za bežični prenos podataka (uređaj) po 
važećem cenovniku. U slučaju servisiranja modema ili drugog uređaja, tokom trajanja garantnog 
roka, Yettel će pretplatniku obezbediti zamenski modem/uređaj, ukoliko raspolaže slobodnim 
zamenskim modemima/uređajima. 

Na zaključenje internet pretplatničkog ugovora primenjuju se odredbe Opštih uslova koje važe za 
postpejd pretplatnički ugovor. 

Takođe, na nabavku modema i uređaja po važećem cenovniku primenjuju se odredbe Opštih uslova 
koje važe za kupovinu mobilnih telefona. 

Na zaključenje internet pripejd ugovora primenjuju se odredbe Opštih uslova koje važe za pripejd 
ugovor. 

V SIM KARTICA I PODACI O KORISNIKU 


Član 18 - Raspolaganje i zamena SIM kartica 
SIM kartica je vlasništvo Yettela. 


Korisnik ima pravo da zadrži SIM karticu tokom ugovornog odnosa s Yettelom, ali je dužan da je na 
zahtev Yettel vrati po prestanku ugovornog odnosa. 

Nakon prestanka ugovornog odnosa sa korisnikom Yettel ima pravo da pretplatnički broj koji je 
postao slobodan dodeli drugom korisniku. Korisnici su dužni da odmah nakon prestanka 
pretplatničkog odnosa obaveste sva lica koja su im na pretplatnički broj redovno ili po automatizmu 
dostavljala podatke (banke, poslodavce i sl.) da nadalje prestanu sa dostavom podataka jer korisnik 
više ne koristi predmetni pretplatnički broj. U vezi s tim, sav rizik i odgovornost za eventualnu 
nezatraženu dostavu podataka novom korisniku kome pretplatnički broj bude dodeljen, snosi raniji 
korisnik pretplatničkog broja. Korisnik je na ovaj način upoznat sa mogućnošću da je njegov 
pretplatnički broj ranije koristio drugi korisnik i da mu u vezi s tim, bez krivice i odgovornosti Yettela, 
mogu biti dostavljeni nezatraženi podaci/pozivi. 

Korisnik je dužan da SIM karticu i dobijene PIN/PUK kodove čuva od gubljenja, krađe i oštećenja, kao 
i da podatke na SIM kartici obezbedi zaštitnim PIN kodom. 

Yettel će na zahtev korisnika zameniti oštećenu SIM karticu po ceni koja bude važila u trenutku 
zamene. 

Korisnik nema pravo da preprodaje, pozajmljuje ili na drugi način ustupa državinu na SIM kartici, 
mobilnom telefonu, modemu ili drugom uređaju koji je radi korišćenja usluga pribavio od Yettela, kao 
ni da na bilo koji način preprodaje ili distribuira Yettelove usluge čije korišćenje mu je omogućeno. 


Član 19 - Gubitak SIM kartice 


U slučaju da je SIM kartica izgubljena ili ukradena, pretplatnik je dužan da radi suspenzije broja o 
tome odmah obavesti Yettel pozivanjem Kontakt centra (0639000) ili u prodajnom mestu. 

Nakon prijema obaveštenja iz prethodnog stava, Yettel je dužan da odmah onemogući korišćenje 
izgubljene SIM kartice. 

Pretplatnik je obavezan da izmiri sve troškove nastale korišćenjem SIM kartice i odgovoran je za 
svaku njenu zloupotrebu i zloupotrebu mobilnih uređaja koje koristi, do trenutka deaktiviranja 
izgubljene ili ukradene SIM kartice po prijavi korisnika. 

Yettel će na pisani zahtev pretplatnika, zameniti izgubljenu ili ukradenu SIM karticu po ceni važećoj u 
trenutku zamene, najkasnije tokom 15 dana od podnetog zahteva. 


Član 20 - Promena ličnih podataka 


Korisnik se obavezuje da blagovremeno obavesti Yettel o promeni podataka koje je dao prilikom 
zaključenja ugovora ili registracije i odgovoran je za eventualne posledice nastale neizvršavanjem 
ove obaveze. 


Član 21 - Dodela i prenosivost broja 
Yettel određuje brojeve koje dodeljuje korisnicima prema raspoloživom planu numeracije. 


Yettel bez saglasnosti korisnika može izmeniti dodeljeni broj, uz obavezu da ga o tome obavesti 
najkasnije 15 dana pre promene broja, ukoliko takva obaveza proizilazi za Yettel iz propisa ili drugog 
pojedinačnog, obavezujućeg pravnog akta. 

Yettel na zahtev korisnika može izmeniti dodeljeni broj, uz naknadu po važećem cenovniku. 
Pretplatnik ima pravo da promeni operatora javnih mobilnih elektronskih komunikacionih usluga i da 
zadrži dodeljeni broj u skladu s Pravilnikom o prenosivosti broja u javnim mobilnim 

telekomunikacionim mrežama (Službeni glasnik br. 101/14). 


Zahtev za prenos broja se podnosi operatoru primaocu broja i istovremeno se smatra zahtevom za 
raskid pretplatničkog ugovora korisnika i Yettela. Ugovor se smatra raskinutim isključenjem 
pretplatničkog broja iz Yettelove mreže. Korisnik je obavezan da izmiri sve obaveze prema Yettelu 
do trenutka prenosa broja u drugu mrežu. 

Pripejd korisnici, nakon prenosa broja, nemaju pravo da traže od Yettela naknadu po osnovu 
preostalog iznosa na svom računu i/ili neiskorišćenog saobraćaja. 

Pod istim (navedenim) uslovima, korisnici usluga drugih mobilnih operatora imaju pravo da dodeljene 
brojeve prenesu u Yettelovu mrežu. 


VI PRAVA KORISNIKA 


Član 22 - Informisanje 
Korisnik se o dostupnim uslugama, svojim pravima i obavezama, kao i procedurama za pristup 
pojedinim uslugama, može obavestiti u svako doba pozivom na broj 063 9000 ili na internet stranici 
Yettel.rs i Yettel.rs/sr/o-yettelu/o-nama/uslovi-koriscenja/cenovnici/ kao i na Yettelovom prodajnom 
mestu. 
Korisnik je saglasan da ga Yettel informiše, ponudi mu dodatne usluge i mogućnost da učestvuje u 
Yettelovim marketinškim akcijama, kao i zajedničkim uslugama i akcijama sa Mobi Bankom i drugim 
Yettel partnerima, putem SMS poruke ili na drugi način. 


Korisnik ima pravo da opozove pristanak iz prethodnog stava, u svakom trenutku, putem sms poruke 
ili na drugi način. 


Član 23 - Obaveštenje o obradi podataka o ličnosti, pristanak na obradu i poverljivost 


Yettel vrši obradu podataka o ličnosti korisnika na način i u skladu sa Obaveštenjem o privatnosti, 
koje je dostupno na veb-sajtu: 


Yettel.rs/sr/o-yettel/o-nama/obavestenje-o-privatnosti 


Član 24 - Javni telefonski imenik 
Yettel vodi imenik svojih pretplatnika u koji se unosi njihovo ime, prezime, adresa i broj, uz izričitu 
saglasnost pretplatnika za uključivanje ličnih podataka u javni i sveobuhvatni telefonski imenik, bez 
plaćanja naknade. 
Imenik pretplatnika dostupan je na Yettelovoj internet stranici i preko broja 11833. 
Pretplatnik može zahtevati da se njegovi podaci i broj unesu u Javni telefonski imenik pretplatnika, 
na osnovu pisanog pristanka Yettelu za unošenje podataka u Javni telefonski imenik. Pretplatnik ima 
pravo da svoj pristanak povuče u svako vreme pisanim putem, nakon čega je Yettel dužan da 
podatke izbriše iz imenika. 


Član 25 - Stalnost i kvalitet usluga 


Yettel će elektronske komunikacione usluge pružati u kontinuitetu poštujući važeće standarde i u 

skladu sa ponuđenim parametrima kvaliteta svoje mreže sa kojima se korisnik može upoznati na 
stranici Yettel.rs/info/kvalitet. 


Yettel zadržava pravo da zbog otklanjanja kvarova, održavanja i izgradnje ili preopterećenja svoje 
javne komunikacione mreže privremeno delimično ili potpuno obustavi ili smanji kvalitet svojih 
usluga. Ukoliko navedene okolnosti traju duže od 48 sati pretplatnik ima pravo na srazmerno 
umanjenje pretplate. 

U slučaju da se utvrdi da pružena usluga nije ugovorenog kvaliteta, korisnik u roku od 8 dana počev 
od saznanja o smanjenom kvalitetu usluge, može da zahteva raskid zaključenog ugovora i/ili naknadu 
štete u visini mesečne pretplate. 


Član 26 - Roming 


Korisnik ima pravo da upotrebljava SIM karticu u mobilnoj mreži drugih operatora u inostranstvu i 
Republici Srbiji ukoliko je Yettel obezbedio internacionalni ili nacionalni roming. 

Pravo iz prethodnog stava korisnik ostvaruje u skladu sa uslovima tarifnog paketa koji koristi i 
uslovima stranog operatora u čijoj mreži se nalazi. 


Korisnik je isključivo odgovoran za korišćenje usluga elektronskih komunikacija u romingu, jer Yettel 
objektivno nema kontrolu nad drugim operatorom čiju uslugu korisnik koristi. 


Yettel će obezbediti obračun i naplatiti od korisnika iznos za korišćenje mreže i/ili usluga drugog 
operatora s kojim je obezbeđena usluga rominga uvećan za troškove koje ima u vezi s tim 
obračunom i naplatom prema važećim cenama rominga. Naknada za korišćenje elektronskih 
komunikacionih usluga u mreži drugog operatora u određenom obračunskom periodu korisniku se 
naplaćuje odmah, a najkasnije u nekom od narednih obračunskih perioda. 


Član 27 - Reklamacije/Prigovor 


Ukoliko korisnik smatra da obračun usluga nije ispravan ili da usluga nije pružena u ugovorenom 
kvalitetu, može podneti reklamaciju ili prigovor Yettelu u roku od 30 dana od dospeća računa, 
odnosno, počev od dana kada je pružena usluga čiji kvalitet je manji od ugovorenog. 


Korisnik je dužan da plati nesporan deo iznosa računa. Ako osporava ceo račun, korisnik je dužan da 
plati prosečno mesečno zaduženje imajući u vidu zaduženje u tri meseca koja su prethodila računu 
na koji se prigovor odnosi. 

Yettel ne odgovora za nedostatak kvaliteta usluge usled objektivnih uzroka koji se ne mogu 
predvideti, izbeći ili ukloniti, kao i zbog radova na održavanju i izgradnji mreže. 

Ukoliko se reklamacija odnosi na nesaobraznost ili neispravnost mobilnog telefona, modema ili 
drugog uređaja za bežični prenos podataka u garantnom roku, ovlašćeno lice ili ovlašćeni servis od 
strane proizvođača dužan je da saobraznost ili ispravnost potvrdi, otkloni ili odobri zamenu uređaja 
novim. U tom smislu, Yettel će na osnovu izveštaja ovlašćenog lica ili ovlašćenog 

servisa odgovoriti na reklamaciju. 

Reklamacije ili prigovor se mogu podneti na adresu Yettela, Beograd, ul. Omladinskih brigada br. 90, 
faksom na broj 063 9001, ili na imejl adresu reklamacijeeyettel.rs. 

Yettel je dužan da odgovori u roku od 15 dana od dana prijema reklamacije ili prigovora, korisnika 
pravnog lica, odnosno u roku od 8 dana kada je prigovor ili reklamaciju uložio korisnik fizičko lice. 
Ukoliko prihvati reklamaciju ili prigovor, Yettel će u roku od 15 dana otkloniti uzrok reklamacije ili 
prigovora, odnosno u roku od 30 dana kada se reklamacija odnosi na eventualnu neispravnost 
uređaja iz stava 4 ovog člana. 


Korisnik kome je odbijen prigovor koji se zasniva na razlozima iz Zakona o elektronskim 
komunikacijama, može se obratiti Regulatornoj agenciji za elektronske komunikacije i poštanske 
usluge ili drugom telu radi posredovanja u vansudskom rešavanju spora ili pokrenuti parnični 

postupak pred nadležnim sudom, u roku od 15 dana od dana dostavljanja odgovora operatora na 
prigovor, odnosno 15 dana od dana isteka roka u kojem je operator bio dužan da se izjasni o 
prigovoru. 


Korisnik kome je odbijena reklamacija ili prigovor koji se zasniva na razlozima iz Zakona o zaštiti 
potrošača, može pokrenuti potrošački spor ili postupak za vansudsko rešavanje potrošačkih 
sporova. 

Korisnik je saglasan da ga o ishodu reklamacije ili prigovora vezanog za servisiranje aparata Yettel 
obavesti SMS-om ili pozivom. 

Korisnik je dužan da aparat koji je predat Yettelu radi servisiranja preuzme u roku od 20 dana od 
Yettelovog poziva. 


VII CENE YETTELOVIH USLUGA 


Član 28 - Cenovnik 


Cene usluga i komercijalne uslove za korišćenje usluga određuje Yettel u skladu sa svojom 
poslovnom politikom i cenovnikom objavljenim na internet stranici Yettel.rs/sr/o- 
yettelu/onama/uslovi-koriscenja/cenovnici/. 


Korisnicima će važeći cenovnik takođe biti dostupan na Yettelovim prodajnim mestima. 
Član 29 - Izmena cenovnika 


Yettel može da izmeni cene usluga i/ili druge komercijalne uslove, o čemu je dužan unapred da 
obavesti korisnika tako što će objaviti izmene na internet stranici Yettel.rs/sr/o- 
yettelu/onama/uslovi-koriscenja/cenovnici/ . 

Yettel takođe može promeniti tarifni paket koji je korisnik izabrao ukoliko on više nije u njegovoj 
ponudi usled promene poslovne politike. U tom slučaju, Yettel je dužan da obavesti korisnika o 
nameravanoj promeni na svojoj internet stranici, kao i da mu automatski omogući korišćenje 
najsličnijeg tarifnog paketa. 

Ako se najavljenim izmenama u smislu prethodna dva stava ovog člana bitno menjaju uslovi pod 
kojima je ugovor zaključen na način koji nije na korist korisnika, korisnik ima pravo da ugovor raskine 
bez plaćanja penala. O izmenama ove vrste Yettel će pretplatnika obavestiti, najmanje mesec dana 
unapred, i uz dostavljeni račun za pružene usluge. 


Član 30 - Kontrola potrošnje od strane Yettela i na zahtev korisnika 
Yettel zadržava pravo kontrole u potrošnji i korišćenju svojih usluga radi zaštite korisnika. 


Yettel zadržava pravo da utvrdi dnevni, nedeljni i mesečni limit u iznosu potrošnje, kao i da utvrdi 
slučajeve u kojima korisnik vrši prekoračenje svojih prava u korišćenju usluga iz zaključenog ugovora. 


Yettel će na adekvatan način (telefonskim pozivom ili SMS-om) obavestiti korisnika o prekoračenju 
potrošnje, odnosno, o prekoračenju prava prilikom korišćenja usluga, kao i o obavezama koje tim 
povodom korisnik ima. 

Yettel ima pravo da isključi broj ili brojeve na zbirnom ugovoru ili da ograniči druga prava korisnika 
prilikom korišćenja usluga iz ugovora sve dok se novčane obaveze prema Yettel zbog učinjenog 
prekoračenja ne izmire. 

Yettel zadržava pravo da isključi nedostupan broj ili brojeve na zbirnom ugovoru čiji se 
vlasnik/odgovorno lice ne može obavestiti o učinjenim prekoračenjima na način predviđen stavom 3 
ovog člana. 


Yettel će korisniku na njegov zahtev, ukoliko postoje tehničke mogućnosti za to, omogućiti zabranu 

odlaznih poziva i slanja elektronskih poruka, kada mesečni troškovi korisnika u toku jednog meseca 
pređu iznos od 10.000,00 dinara. 


Član 31 - Teret plaćanja 


Od trenutka aktiviranja SIM kartice smatra se da su svi telefonski razgovori i druge usluge koje se 
obavljaju preko dodeljene SIM kartice izvršeni od strane korisnika ili uz njegovu saglasnost. 


Korisnik je u potpunosti odgovoran za sve posledice i troškove i dužan je da izmiri sve obaveze 
nastale korišćenjem njemu dodeljene SIM kartice. 


Član 32 - Specifikacija 


Yettel će na poseban zahtev korisnika čije je lične podatke registrovao pružati informacije 
(specifikacija odlaznog saobraćaja i dolaznog roming saobraćaja) o elektronskim komunikacionim 
uslugama ostvarenim korišćenjem SIM kartice dodeljene korisniku u obračunskom periodu, za tekući 
mesec, a najviše za 11 prethodnih obračunskih perioda. Pripejd registrovani korisnik ima pravo na 
specifikaciju u smislu ovog člana za period nakon registracije. Pravo na specifikaciju odlaznih poziva 
korisnik može ostvariti najkasnije 60 dana od deaktiviranja broja. 


Specifikaciju iz prethodnog stava Yettel će fizičkim licima dostaviti bez naknade, a pravnim licima uz 
naknadu po važećem cenovniku. 


Član 33 - Odgovornost Yettela 


Yettel ne odgovara za štetu koju korisnik ili treće lice pretrpi usled promene pozivnog broja, 
promene broja korisnika, smanjenog kvaliteta saobraćaja uzrokovanog interferencijom, atmosferskim 
prilikama, fizičkim preprekama ili drugim razlozima na koje Yettel nema uticaj, usled neovlašćenog 
korišćenja SIM kartice dodeljene korisniku, nepokrivenosti područja signalom, smanjenog protoka u 
bežičnom prenosu podataka, povremenih prekida u radu mreže i dejstva više sile. 


Ukoliko korisnik upotrebljava mobilni telefon ili drugi uređaj koji nije kompatibilan Yettelvoj javnoj 
komunikacionoj mreži ili nije podešen za korišćenje u njoj ili prouzrokuje smetnje u radu 

javne komunikacione mreže, Yettel ne snosi odgovornost za reklamacije/prigovore na visinu računa 
ili nemogućnost korišćenja usluga. 

Korisnik je saglasan da Yettel ne odgovara za štetu koju on ili drugo lice pretrpe usled privremenih ili 
povremenih prekida pružanja usluga mreže. Yettel nije odgovoran za štetu koju korisnik ili drugo lice 
pretrpe izuzev ako se radi o šteti koja je izazvana namerom ili grubom nepažnjom. 


Yettel je odgovoran za otklanjanje kvarova i smetnji na elektronskoj komunikacionoj mreži i 
elementima mreže koji se koristi za pružanje usluge, u skladu sa članom 25 ovih Opštih uslova. 

U svakom slučaju, odgovornost Yettela ograničava se na iznos od 12 mesečnih pretplata što korisnik 
prihvata zaključenjem ugovora sa Yettelom. 


Član 34 - Odgovornost za roming 
Yettel nije odgovoran za kvalitet i uslove korišćenja elektronskih komunikacionih mreža drugih 
operatora gde je tehnički obezbeđena usluga rominga niti je odgovoran za greške u podacima 
dobijenim od drugih operatora prilikom međusobne razmene podataka o korišćenju elektronskih 


komunikacionih usluga, na osnovu kojih se obračunava cena rominga. 


Član 35 - Nedozvoljene radnje 

Korisnik koji na bilo koji način pristupa internetu dužan je da se uzdržava od svakog ponašanja koje 
može predstavljati zloupotrebu. 

Postupak korisnika smatraće se zloupotrebom ili nedozvoljenom radnjom ako je u suprotnosti sa 
pozitivnim zakonskim propisima, savešću ili dobrim poslovnim običajima, a naročito: 


1. ako se SIM kartica/broj koristi za bajpas međunarodnih dolaznih i odlaznih poziva u 
Yettelovoj mreži i iz nje; 

2. ako se distribuira nezatraženi SMS, imejl i druge poruke; 

3. ako se distribuira SMS, MMS, imejl i/ili drugi sadržaj čije je saopštavanje, promet ili činjenje 
dostupnim javnosti zabranjeno zakonom ili na drugi način; 

4. ako se SIM kartica koristi u uređajima koji nisu mobilni telefoni ni uređaji koje je korisnik 


nabavio od Yettela, za čije korišćenje nije dobio odobrenje od Yettela ili koji predstavljaju 

terminalnu opremu nekompatibilnu s Yettelovom javnom komunikacionom mrežom; 

ako se SIM kartica koristi u ukradenom mobilnom uređaju; 

ako se utvrdi da je korisnik narušio pravila korišćenja Yettelovog portala; 

ukoliko se šalju, prosleđuju ili organizuju dobrotvorni zahtevi, peticije, lančana pisma, 

reklamni i promotivni materijal za proizvode i usluge, nagradne igre u cilju ostvarenja 

neosnovane koristi za korisnika; 

8. ukoliko se utvrdi bilo kakva zloupotreba poruka na broj kratkih kodova ugovorom 
ustupljenih provajderu; 

9. ukoliko korisnik ili drugo lice s korisnikovog broja i posle Yettelove opomene nastave da 
uznemiravaju druge korisnike ili treća lica, u slučaju čega privremeno isključenje traje 
najmanje 15 dana; 

10. ukoliko korisnik ili drugo lice koje je u posedu SIM kartice zloupotrebi mogućnost pristupa 
internetu radi neovlašćenog preuzimanja sadržaja koji podležu zaštiti prava intelektualne 
svojine (filmovi, igre, muzika i sl.), pristupajući tuđim bazama podataka, uređajima ili na 


nog 


drugi način, pokuša da izvrši ili izvrši povredu prava intelektualne svojine zaštićenih 
zakonom; 
11. ukoliko korisnik zloupotrebi uslugu bežičnog prenosa podataka radi pristupa tuđim 


informacionim resursima, dešifrovanja tuđe lozinke, generisanja i širenja elektronskih 
virusa, narušavanja bezbednosti ličnih podataka, saobraćaja drugih korisnika, kao i u svim 
drugim slučajevima zloupotrebe dodeljene SIM kartice koje bi se po standardima Yettela 
utvrdile kao takve. 


Yettel ima pravo da odmah, bez prethodne najave, privremeno isključi broj i/ili deaktivira SIM karticu 
ukoliko korisnik krši odredbe definisane ovim članom. Prava iz ovog člana Yettel će vršiti na način da 
ne povređuje tajnost elektronskih komunikacija 


Član 36 - Isključenje odgovornosti 


Yettel ne snosi odgovornost za troškove ili štetu koje pretrpi korisnik usled preuzimanja signala 
elektronske komunikacione mreže drugog mobilnog operatora. 

Yettel nije odgovoran za štetu ili povredu prava koje usled nedozvoljenih radnji i zloupotreba 
korisnika pretrpi drugi korisnik, treće lice ili sam korisnik. 

Korisnik je odgovoran Yettelu, drugom korisniku i svakom trećem licu koje pretrpi štetu usled 
njegovog nedozvoljenog ponašanja prilikom korišćenja Yettelovih usluga ne ograničavajući se na 
slučajeve iz člana 35 Opštih uslova. 

Yettel nije odgovoran korisniku za gubitak podataka, neovlašćen pristup trećih lica podacima 
korisnika, štetu na korisnikovim uređajima nastalu usled virusa i sl. koja nastane nakon priključenja 
korisnika na Yettelovu javnu komunikacionu mrežu ili usled korišćenja telefona i/ili drugog uređaja 
suprotno uputstvu proizvođača ili Yettela. 


VIII ISKLJUČENJE KORISNIKA IZ JAVNE KOMUNIKACIONE MREŽE 

Član 37 - Privremeno isključenje 


Pored napred navedenih slučajeva, Yettel je ovlašćen da privremeno isključi broj i/ili SIM karticu 
dodeljenu korisniku: 

- na pisani zahtev korisnika zbog dužeg odsustva od najviše 30 dana, i to do dva puta u 
jednoj kalendarskoj godini ako Yettel proceni da su razlozi opravdani, i u dužem 
vremenskom periodu, ali najduže do 6 meseci; 

- ukoliko postoji sumnja da mobilni uređaj korisnika ometa rad javne komunikacione mreže 
ili nesmetano korišćenje terminalne opreme drugih korisnika - do otklanjanja smetnji, uz 
prethodno obaveštenje; 

- zbog otklanjanja tehničkog kvara ili obavljanja drugih radova na mreži; 

- u slučaju ponovljenog uznemiravanja i 

- U slučaju neplaćanja računa u skladu sa članom 7. ovih Opštih uslova. 


Tokom privremenog isključenja pretplatnik je dužan da plaća ugovorenu pretplatu, izuzev u slučaju iz 
stava 1, alineja 3, ako su kvar ili radovi trajali duže od 48 sati, u kom slučaju ima pravo na srazmerno 
umanjenje pretplate. 


Član 38 - Trajno isključenje 


Yettel može jednostrano raskinuti ugovorni odnos s korisnikom i deaktivirati dodeljenu SIM karticu 
i/ili broj kako je navedeno u Opštim uslovima, uz prethodno obaveštenje kao i u sledećim 
slučajevima: 

5 ukoliko korisnik koji nije fizičko lice ne plati račun 30 dana od privremenog isključenja; 

- ukoliko korisnik ne otkloni posledice učinjenih prekoračenja prilikom korišćenja usluga 
tokom 30 dana počev od privremenog isključenja; 

- ukoliko korisnik ili drugo lice s korisnikovog broja budu uznemiravali druge korisnike ili 
treća lica nakon što je korisnik jednom već privremeno isključen; 

= ukoliko korisnik, suprotno Opštim uslovima, svoj broj i/ili SIM karticu i/ili mogućnost 
korišćenja Yettelovih usluga ustupi i/ili preproda odmah pošto je Yettel saznao za te 
radnje; 

- ukoliko korisnik, po isteku 30 dana od isključenja broja na sopstveni zahtev ili zbog 
gubljenja ili krađe SIM kartice, u roku od 15 dana ne zahteva ponovno uključenje svog 
broja; 

- ukoliko Yettel utvrdi da postoji ozbiljna sumnja da je korisnik prema njemu počinio prevaru 
ili koristio lažna dokumenta; 

- ukoliko korisnik u roku od 15 dana od privremenog isključenja zbog zloupotreba u smislu 
člana 35 Opštih uslova ne potpiše i Yettel dostavi izjavu kojom se obavezuje da dalje neće 
preduzimati nedozvoljene radnje ili ako nakon dostave izjave ponovi nedozvoljene radnje; 

- ukoliko korisnik fizičko lice ospori postojanje ili visinu računa za pružene usluge u skladu 
sa članom 27 Opštih uslova i nastavi da uplaćuje račune za tekuće obaveze, Yettel ima 
pravo da trajno isključi broj korisnika nakon okončanja sudskog postupka, pokrenutog po 
zahtevu Yettela čiji je predmet osporavana obaveza; 

- ukoliko nakon privremenog isključenja korisnika u smislu člana 35 Opštih uslova Yettel 
utvrdi da se radi o posebno gruboj zloupotrebi prava korisnika tako da se od njega ne 
može očekivati savesno korišćenja usluga. 

- Yettel će trajno isključiti pretplatnički broj korisnika koji se smatra potrošačem u smislu 
Zakona o zaštiti potrošača, ako korisnik ne izmiri svoje tekuće obaveze za pružene usluge 
U roku od dva meseca od dana dospelosti obaveze. 


Yettel će pre trajnog isključenja pretplatničkog broja iz prethodnog stava Korisnika u pisanom ili 
elektronskom obliku: 

1) upozoriti na dospele neplaćene obaveze iz pretplatničkog ugovora; 

2) pozvati da izmiri zaostale obaveze u roku koji ne može biti kraći od 30 dana od dana 

dostavljanja upozorenja. 


Yettel zadržava pravo da korisniku svojih usluga čiji je broj trajno isključen u skladu sa zakonom i 
opštim uslovima omogući u roku od 30 dana od trajnog isključenja ponovno korišćenje istog 
pretplatničkog broja pod uslovom da izmiri eventualna dugovanja. 


Član 39 - Obaveštavanje korisnika 


Zaključenjem pretplatničkog ugovora ili kupovinom pripejd tarifnog paketa, korisnik potvrđuje da je 
pre potpisivanja na jasan i razumljiv način bio upoznat s Opštim uslovima, kao i : 


1) 
2) 


3) 


4) 


osnovnim obeležjima robe ili usluge; 

poslovnom imenu, matičnom broju, adresi sedišta i broju telefona Yettela i drugim 
podacima koji su od značaja za utvrđivanje identiteta Yettela; 

karakteristikama tarifnog paketa, prodajnoj ceni ili načinu na koji će se prodajna cena 
obračunati ako se zbog prirode proizvoda ona ne može utvrditi unapred, kao i o svim 
dodatnim i drugim troškovima koji se korisniku stavljaju na teret ili se mogu staviti na teret 
korisniku; 

načinu izjavljivanja reklamacije, a naročito o mestu prijema i načinu postupanja po 
reklamacijama, kao i o uslovima koji se odnose na ostvarivanje prava korisnika fizičkih lica 
po osnovu saobraznosti; 

načinu plaćanja i roku isporuke, načinu izvršenja drugih ugovornih obaveza, kao i načinu 
na koji se postupa po pritužbama korisnika; 

pravu korisnika na jednostrani raskid ugovora ili odustanak od ugovora pod uslovima 
propisanim Zakonom o zaštiti potrošača i Zakonom o elektronskim komunikacijama; 
podršci koju Yettel pruža korisniku posle prodaje, ugovornim garancijama i uslovima pod 
kojima ima pravo na njih; 

vremenu na koje je ugovor zaključen ako je sklopljen na određeno vreme, a ako je 
zaključen na neodređeno vreme, o uslovima za raskid ugovora; 

minimalnom trajanju ugovorne obaveze korisnika ako je potrebno odrediti njeno trajanje; 
obavezi korisnika da pruži bilo kakvo obezbeđenje na zahtev Yettela i o uslovima pod 
kojima ta obaveza postoji; 

postojanju zakonske odgovornosti zbog nesaobraznosti robe ili usluga iz zaključenog 
ugovora/aneksa sa korisnikom fizičkim licem; 

detaljnim informacijama o dostupnosti rezervnih delova (priključnih aparata i sličnih 
delova) tehničke robe/Proizvoda Korisnik može dobiti od servisnog centra označenog u 
garantnom listu, a koji daje mogućnost tehničkog servisa, odnosno održavanja i popravke 
za vreme i posle prestanka perioda u kojem je definisana odgovornost za nesaobraznost, 
odnosno posle prestanka proizvodnje i uvoza robe; 

relevantnoj interoperabilnosti digitalnog sadržaja sa hardverom i softverom o kojima 
Yettel ima saznanja ili o kojima se razumno može očekivati da Yettel ima saznanja; 

da eventualni spor između njega i Yettela može biti rešen vansudski. 

Pored napred navedenog, u slučaju naručivanja usluge i/ili kupovine mobilnog aparata/ 
modema ili drugog uređaja preko e-shopa ili telefonskim putem (ugovori na daljinu), ili 
putem Yettel aplikacije. Korisnik fizičko lice potvrđuje i da je pre zaključenja ugovora na 
daljinu/aneksa upoznat: 

sa cenom upotrebe sredstava komunikacije na daljinu ukoliko se ne obračunava po 
osnovnoj tarifi; 

da ima mogućnost odustanka od ugovora/aneksa pod uslovima definisanim zakonom, kao 
i da potvrđuje su mu uz ugovornu dokumentaciju predati u pisanoj formi Obaveštenje i 
Obrazac o odustanku; 

da stupa u ugovorni odnos s Yettelom i uživa zaštitu u skladu sa Zakonom o zaštiti 
potrošača; 

da će Yettel u slučaju odustanka Korisnika od ugovora/aneksa najkasnije u roku od 14 

dana od prijema popunjenog Obrasca za odustanak, vratiti iznos koji je primio na osnovu 
ugovora/aneksa. 

- sa kodeksom ponašanja Yettel, kome može pristupiti putem Yettel.rs. 

- da Yettel pruža postprodajnu podršku Korisnicima, u skladu sa uslovima iz ugovorne 
garancije koji se prilažu uz svaki Proizvod/robu koja je predmet ugovora/aneksa, kao i da 
Yettel prema Korisniku ima zakonsku odgovornost za nesaobraznosti robe ili usluga iz 
zaključenog ugovora/aneksa; 

- da je minimalno trajanje ugovorne obaveze je definisano u ugovoru/aneksu; 

= da pre zaključenja ugovora/aneksa Yettel uvek obaveštava Korisnika da li je potrebno da 
Korisnik pruži bilo kakvo obezbeđenje, depozit, finansijske garancije na zahtev Yettela, 
kao i o uslovima pod kojima ta obaveza postoji; 

- da je Korisnik obavezan da plati Yettelu razumne troškove (direktne troškove vraćanja 
robe) u skladu sa članom 35 stav 3 Zakona o zaštiti potrošača, ako ostvaruje pravo na 
odustanak od ugovora/aneksa; 

= da Korisnik fizičko lice koji ima status potrošača u smislu Zakona o zaštiti potrošača nema 
pravo na odustanak od ugovora/aneksa ako je pružanje usluge započeto na osnovu 
prethodne izričite saglasnosti Korisnika pre isteka roka za odustanak, (uz potvrdu 
Korisnika da zna da gubi pravo na odustanak), ako je usluga iz aneksa/ugovora u 
potpunosti izvršena, odnosno ukoliko je u roku ostavljenom za odustanak od ugovora 
otpečatio Proizvod koji sadrži računarski softver; 

- Yettel nema ugovorni odnos sa poštanskim operatorom, na osnovu koga bi Korisnik fizičko 
lice, u slučaju reklamacije na nesaobraznost, da pošalje robu o trošku Yettel. 


Podaci iz ovog člana su sastavni deo ugovora/aneksa koji korisnik zaključuje s Yettelom. 


IX ZAVRŠNE ODREDBE 


Član 40 - Rešavanje sporova 


Za sve sporove Yettela i korisnika pravnih lica ili preduzetnika nadležan je Privredni sud u Beogradu. 
Za sve sporove Yettela i korisnika fizičkih lica nadležan je stvarno nadležni sud, u skladu sa zakonom. 


Član 41 - Stupanje na snagu 
Opšti uslovi objavljeni su dana 01. marta 2022. godine na Yettelovoj internet stranici. Opšti uslovi 
stupaju na snagu i primenjuju se danom donošenja rešenja o registraciji poslovnog imena Yettela od 
strane Agencije za privredne registre. 


U Beogradu, dana 01. marta 2022. godine. 


Za Yettel d.o.o. 
Direktor Marian Mike Michel 

